Op Sondae is in die skuur kerk gehou, en elke ses maande is dit vir nagmaal gebruik voordat daar ‘n kerkgebou in Skeerpoort was. Scrooby, wie se vader met die Britse settlaars in 1820 na Suid-Afrika gekom het, het die plaas in 1884 van Andries Pretorius vir perde geruil en hom op Scheerpoort gevestig waar hy gou in die boeregemeenskap opgeneem is en by die tyd van die uitbreek van die Anglo-Boereoorlog het hy die kant van die Boere gekies. Hy het selfs by Nooitgedacht (kyk 007) aan die beroemde geveg op Boerekant deelgeneem. Terwyl hy op kommando was het die Britte die skuur beset, die hawer gevat, die skuur gedeeltelik afgebrand en op sy muur teiken geskiet. Die merke is nou nog sigbaar. Die Scrooby-familie het die skuur na die oorlog weer soos oorspronklik heropgebou en verder gebruik.